Борис Младенов-Young
Те не знаят мярка, ни предели…

chitanka.info

Те не знаят мярка, ни предели,

прекаляват с шумните игри.

Баба им с детегледачка Нели

ги заплашва, нервно ги гълчи:

„Спрете! Само тя ще ви оправи —

с пръчка бие лошите деца.

Кротки ангели ще ви направи…

Ще я викна в къщи ей сега.“

Номер ужким бабата набира

и повтаря своята закана,

че добър урок ще им даде.

Джордан недоволен протестира:

„Аз не искам ангелче да стана —

не харесвам ангелски криле!!!“

Сидни, Австралия — 2011 г.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.